કાકરાપાર અણુ મથકના સુરક્ષા કર્મચારીઓ પ્રતિબંધિત વિસ્તારમાં પેટ્રોલિંગમાં હતાં, તે દરમિયાન એક પ વર્ષનો દીપડો મૃત હાલતમાં દેખાયો હતો. આથી સુરક્ષા કર્મચારીઓએ ઈન્ચાર્જને આ અંગે જાણ કરી હતી. આ બાબતે અણુમથકના સત્તાધિશો દ્વારા માંડવીના વનવિભાગને જાણ કરાઈ હતી. દીપડા અંગે માહિ‌તી મળતાં જ માંડવી વનવિભાગના આરએફઓ નટુભાઈ ચૌધરી તથા સ્ટાફના માણસો ઘટના સ્થળે પહોંચી તપાસ શરૂ કરી હતી.